text: [{"text_idx": "#000003", "text": "656: Nama waa namaa kennee namatti gaabbu akkam godhan?"}, {"text_idx": "#000004", "text": "Gaafii: Namni tokko dura amaanaa tokko na bira kaayyatee, amaanaa san naa kenne; booda as garagalee amaanaa san naa kenni yoo naan jedhe maaliin jedhaan?"}, {"text_idx": "#000005", "text": "Deebisaa: Nabiin SAW akki jedhan, \u201cNamni waan tokko namaa kennee waan sanitti gaabbe, Akka saree haqqistee haqqisaa isii san deebitee arraabdeeti.\u201d Namni waa namaa kennee namatti gaabbu waan fokkataa dalagutti jira. Gama hundattuu namni tokko waa sii kennee yoo sitti gaabbe, waan san isaaf deebisuun sirratti dirqamaa miti. Rabbiinis irraa si hin gaafatu. Garuu haasaawa ofirraa gabaabsuuf, dubbiin akka hin babal\u2019anne godhuu yoo feete, waan isaa ofirraa deebisuu mirga qabda. hin deebisu jettee yoo itti fayyadamtes mirga keeti."}, {"text_idx": "#000006", "text": "Namni tokko waa sii kennee waan san yoo deebi\u2019ee sitti gaabbe, wajji jireenya hawaasummaa tolchuuf jecha waan isaa deebisuufiin irra gaariidha. Sababaa san isaan wal dhabdanii obbolummaan teessan addaan cituu irra, waan inni sitti gaabbe deebisteefii nagaya buusutu irra siif caala. Hin deebisu jettee yoo didde irraa hin gaafatamtu. Garuu wajji jireenyi hawaasummaa islaamummaa keessatti bakka guddaa qaba."}, {"text_idx": "#000007", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]